besserwisser
Store norske leksikon,Ordforklaringer,Ord og uttrykk på andre språk,Tyske ord og uttrykk
Besserwisser er en person som tror han vet noe bedre enn andre, en person som opptrer belærende. Uttrykket brukes i nedlatende forstand.
Beslektede begreper Det tyske språket har den egenskapen at man kan lage nye sammensatte ord. Dermed finnes det andre sammensetninger med besser som ikke har fått innpass i ordbøker, som for eksempel Besserkönner, Bessermacher eller Bessertuer. Besserwessi er et nytt eksempel. Det sammensatte ordet (besser+Wessi) er inspirert av besserwisser og betegner en person fra tidligere Vest-Tyskland, som opptrer belærende overfor personer fra tidligere Øst-Tyskland, spesielt i politiske og økonomiske sammenhenger. Wessi er forkortelse for en vesttysker, Ossi er tilsvarende forkortelse for en østtysker. Les mer i Store norske leksikon tysk Tysklands samtidshistorie uttrykk